stanford-oval/wikipedia huggingface dataset:
בית רוח
הערות שוליים

↑  William Henry Scott (1994). Barangay: Sixteenth Century Philippine Culture and Society. Quezon City: Ateneo de Manila University Press. ISBN 9715501354.
↑  A. L. Kroeber (1918). "The History of Philippine Civilization as Reflected in Religious Nomenclature". Anthropological Papers of the American Museum of Natural History. XXI (Part II): 35–37.
↑  Fay-Cooper Cole & Albert Gale (1922). "The Tinguian; Social, Religious, and Economic life of a Philippine tribe". Field Museum of Natural History: Anthropological Series. 14 (2): 235-493.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בית רוח".
אריה לייב יפה

| --- | --- |

 לידה:  5 ביוני 1876 גרודנו, האימפריה הרוסית 
 נרצח:  11 במרץ 1948 (בגיל 71) ירושלים 
 מדינה:  האימפריה הרוסית, פלשתינה (א"י) 
 מקום קבורה:  בית הקברות היהודי בהר הזיתים 
 השכלה:  אוניברסיטת לייפציג 
 
"פגישת מחזור" של משתתפי הקונגרס הציוני הראשון בביתו של יהושע השל פרבשטיין בירושלים, עם נחום סוקולוב. בתמונה: יוסף קלוזנר, צבי בלקובסקי, לייב יפה, מנחם אוסישקין, יצחק לייב גולדברג
ברכת תודה לליב יפה על פעילותו בגרודנו למען יהודים
אריה לייב יפה (י"ג בסיוון ה'תרל"ו, 5 ביוני 1876, גרודנו – ל' באדר א' ה'תש"ח, 11 במרץ 1948, ירושלים) היה מתרגם, משורר ומנהיג ציוני.
קורות חיים

פרק זה לוקה בחסר. אנא תרמו לוויקיפדיה ו.
אריה לייב יפה נולד בגרודנו שבאימפריה הרוסית ב-5 ביוני 1876, נצר למשפחת רבנים ידועה, ונכדו של הרב מרדכי גימפל יפה. בתחילה זכה לחינוך בחדר. בשנים 1891–1892 למד בישיבת וולוז'ין, ולאחר מכן למד פילוסופיה, מדעים ושפות אירופיות באוניברסיטאות היידלברג, פרייבורג ולייפציג עד לשנת 1901. יפה היה פעיל ציוני מנעוריו, וביטא את השקפת עולמו בשירים שכתב. השתתף בקונגרסים ציוניים ומילא שליחויות ציבוריות רבות מטעם "קרן היסוד", שהיה מנהלה. השתתף גם בעריכת העיתון העולם, אשר יצא לאור בוילנה. בשנת 1920 עלה לארץ ישראל והיה חבר ועד הצירים. היה עורך עיתון "הארץ" לתקופה קצרה, בין 1921 עד 1922.
במלחמת העצמאות נהרג בהתפוצצות מכונית תופת שהחדירו ערבים לשטח בית המוסדות הלאומיים בירושלים. נקבר בבית הקברות סנהדריה. לאחר מלחמת ששת הימים, הועבר לקבורה בבית הקברות בהר הזיתים.
לייב יפה היה אחיו של בצלאל יפה, מראשוני העיר תל אביב.
הנצחתו

לאחר מותו קבעה קרן היסוד את פרס לייב יפה לעבודות מחקר על שמו.
על שמו נקרא מושב העובדים תלמי יפה, רחוב בשכונת ארנונה בירושלים שבו התגורר, וכן רחובות בהרצליה, ברמת גן, בנתניה, בבאר שבע ובקריית חיים.
כתביו

היימאטס קלאנגען, ורשה: פאלק און לאנד, תרפ"ה. (ביידיש)
אויפגאבע און טעטיגקייט פון קרן היסוד, ירושלים: דפוס אחדות, תרצ"ג. (ביידיש)
מימי האביב: פרקי זכרונות, ירושלים: דפוס עזריאל, תרצ"ח.
אור זרוע: למלאות עשרים שנה למותו של ש' אנסקי, ירושלים: דפוס גולדברג, תש"א.
על גבול תקופות, ירושלים: הלשכה הראשית של קרן היסוד, תש"ו.
לאחר מותו:
כתבים, איגרות ויומנים; ליקט והקדים: בנימין יפה, ירושלים: הספרייה הציונית על יד הנהלת ההסתדרות הציונית, תשכ"ד.
בשליחות עם: מכתבים ותעודות 1892–1948; בעריכת בנימין יפה, ירושלים: הספרייה הציונית, תשכ"ח.
ציון בבזל: כתבות על קונגרסים ציונים ראשונים / 1897-1905, ירושלים: [חמו"ל], תשכ"ח.
כתביו > בעריכתו

ליעדער פאר'ן פאלק: א זאמלונג פון נאציאנאל יודישע פאעזיע; געזאמעלט און רעדאגירט פון ל' יפה, אודסה: ציוניסטישע קאפיקע ביבליאטעק, תרס"ה. (מהדורות נוספות: אודסה, תרע"א; אודסה, תרע"ד; וילנה, תר"פ.) (ביידיש)
ל' יפה (עורך), ספר הקונגרס: למלאת חמישים שנה לקונגרס הציוני הראשון, ירושלים–תל אביב: דפוס א' איתן וס' שושני, תרפ"ג.
לקריאה נוספת

בנימין יפה ומרדכי לוין (עורכים), לייב יפה: ביבליוגרפיה, ירושלים: חמו"ל, 1977.
הערות שוליים

↑  ר' יפה לייב, מכתבים לדבורה בארון, ארכיון גנזים של אגודת הסופרים, אוסף 48 (ברון, דבורה)
| --- | --- |
בקרת זהויות :  NLI: 987007263247505171  PLWABN: 9810543035105606  CiNii: DA00874433  GND: 1014193702  ISNI: 0000 0004 4925 4642  LCCN: nr89016736  NLA: 35812626  NTA: 174364954  SELIBR: 248685  Trove: 1099024  VIAF: 180804569   WorldCat (עם VIAF): 180804569
שמעון אוחיון

שמעון אוחיון, 2012
שמעון אוחיון (נולד ב-1 ביוני 1945) הוא חבר הכנסת לשעבר מטעם סיעת ישראל ביתנו בכנסת ה-19. בעבר היה מורה מן החוץ בבית-ספר לחינוך באוניברסיטת בר-אילן.
קורות חייו

שמעון אוחיון נולד במרקש, מרוקו בשנת 1945, ועלה ארצה עם הוריו ב-1956. לאחר לימודיו בבית הספר התיכון הדתי בבאר שבע התגייס לצה"ל ושירת במסגרת הנח"ל. בן דודו הוא ראש עיריית פתח תקווה לשעבר יצחק אוחיון.
אוחיון למד לקראת תואר ראשון באוניברסיטת בר-אילן, ובמהלך לימודיו שימש יו"ר אגודת הסטודנטים. אחרי תקופה קצרה של עבודה כסגן המזכיר האקדמי של אגודת הסטודנטים יצא לשליחות בארצות הברית מטעם הסוכנות היהודית. במסגרת תפקידו טיפל בהבאתן של קבוצות סטודנטים ללימודים באוניברסיטאות בישראל, וקבוצות מתנדבים לעיירות הפיתוח, נתיבות וירוחם. כן ארגן גרעיני עלייה להתיישבות בארץ, שכללו את גרעין "לב ציון" שהתיישב בתקוע וגרעין "נאות מדבר" שחלקו הגדול היה מראשוני המתיישבים בגוש קטיף, וחלקו התיישב בירוחם.
בשנת 1979 חזר לישראל והשתלב בבית הספר לחינוך באוניברסיטת בר-אילן, תחילה כעוזר מנהל בית הספר לחינוך ובמשך השנים כסגן מנהל (מנהלי) של בית הספר לחינוך. במשך השנים הללו למד לקראת תואר שני ושלישי בחינוך, בישיבה יוניברסיטי ובבית המדרש לרבנים באמריקה (JTS). אוחיון השתלב בצוות ההוראה (כמורה מן החוץ) בבית הספר לחינוך באוניברסיטת בר-אילן ובמכללה האקדמית אשקלון, בקורסים העוסקים בחינוך לדמוקרטיה וזהות יהודית.
במסגרת עבודתו בבית הספר לחינוך היה מעורב ביוזמות ובפרויקטים של הכשרה בחינוך, כגון: תוכניות האקדמיזציה למורים ולעובדי ציבור במגזרים שונים ברחבי הארץ, בכלל זה תוכניות אקדמיזציה במגזר לאוכלוסיות חרדיות, היה שותף פעיל בהקמתו של המרכז להוראת ספרות השואה, ופיתוח תוכניות ייחודיות להכשרת מורים, לספרות והיסטוריה להתמחות בנושא השואה.
לאחרונה הוא משמש כמנהל אקדמי של התוכנית "נחשונים להוראה", פרי יוזמה של משרד הביטחון, משרד החינוך ואוניברסיטת בר-אילן, תוכנית אשר ייעודה הוא לעודד צעירים שזה עתה השתחררו מצה"ל ושירתו בתפקידי פיקוד והדרכה, ובעלי תודעת שליחות חינוכית, ללמוד לקראת תואר ראשון ושני, וכן תעודת הוראה במשך ארבע שנים.
מנהל מרכז דהאן

בשנת 2000, עם ייסודו של המרכז העולמי לזהות יהודית באוניברסיטת בר-אילן נתמנה אוחיון כיועץ נשיא האוניברסיטה לענייני תרבות ומנהל מרכז דהאן, המרכז למורשת יהדות ספרד והמזרח.
במרכז דהאן נערכו למעלה מ-100 ימי עיון וכשלושים כנסים בינלאומיים. הכנסים הוקדשו למורשתן של קהילות ישראל השונות. לצד הכינוסים נערכות פעילויות המיועדות למורים ולתלמידים במערכת החינוך, בהן בולט במיוחד פרויקט "נשמה", בו תלמידי תיכון מכינים עבודות גמר במקום בחינת בגרות, בהנחיה אקדמית של סטודנטים לתארים מתקדמים בנושאים שונים, כמו: ציונות, תודעת השואה, ערכים בתנ"ך, זהות יהודית-קהילתית ואחרים.
פעילות ציבורית

אוחיון משמש כיו"ר ברית יוצאי מרוקו בישראל ובמסגרת פעילותו מקדם נושאי תרבות ומורשת, על ידי עריכת סמינרים, ערבי תרבות לשימור המסורת המוזיקלית וטיפוחה (כולל השירה האנדלוסית, שירת הבקשות), ההתיישבות בארץ ישראל, תרומת יהודי מרוקו להתיישבות בערי הפיתוח ועוד.
אוחיון פועל לעידוד סטודנטים יוצאי המגרב להשתלב בלימודי רפואה, ולצורך כך גויס עד עתה, בעזרת קרנות, סכום של חצי מיליון דולר.
אוחיון חבר ופעיל גם בגופים נוספים, בהם הנהלת הפדרציה הספרדית בישראל, הוועד הפועל הציוני, וועדת הביצוע של קרן פינקוס לחינוך יהודי.
לקראת הבחירות לכנסת השמונה-עשרה הוצב אוחיון במקום ה-12 ברשימת 'הבית היהודי' אך לא נבחר. לקראת הבחירות לכנסת התשע עשרה הצטרף אוחיון ל'ישראל ביתנו' והוצב במקום ה-11 ברשימתה. ברשימה המשותפת לכנסת, הליכוד ישראל ביתנו, שובץ אוחיון במקום ה-31 ונבחר מטעמה, לאחר שהרשימה קיבלה 31 מנדטים. בבחירות לכנסת העשרים הוצב במקום ה-14 ברשימת 'ישראל ביתנו', אך המפלגה זכתה בשישה מנדטים בלבד והוא לא נכנס לכנסת.
בכנסת אוחיון שימש כיו"ר השדולה לקידום ההוראה ומעמד המורה בישראל, השדולה למאבק באנטישמיות ושדולות נוספות.
חיים אישיים

אוחיון נשוי ואב לשלושה, גר בראשון לציון.
פרסים

בין השנים אוחיון זכה במספר פרסים, בהם:
פרס הציונות הדתית למנהיגות והגשמה לשנת תשע"א
פרס גאון להנחלת מורשת קהילות ישראל
הערות שוליים

↑  אוחיון שמעון | בית הספר לחינוך, באתר archive.is, ‏2012-12-18‏
↑  אוניברסיטת בר-אילן משיקה: תכנית "נחשונים להוראה" - מצויינים יוצאי צה"ל להוראה, ‏13 בינואר 2013
↑  רשימות המועמדים המפורטות שאושרו - הבית היהודי - מפד”ל החדשה באתר הבחירות לכנסת ה-18.
↑  מערכת ישראל היום, ההפתעה של "ישראל ביתנו": דני איילון הודח מהרשימה, באתר ישראל היום, 4 בדצמבר 2012.
| --- | --- |
בקרת זהויות :  NLI: 987007313052305171  BnF: cb16965519s (data)  GND: 1253890293  ISNI: 0000 0004 2016 0079  LCCN: n2013061411  VIAF: 305359702   WorldCat (עם VIAF): 305359702
צבי רנר

צבי רנר (1910 - 31 במאי 1990), היה חבר הכנסת מטעם הליכוד בכנסת העשירית.
רנר נולד בבורוסקה שבגליציה. למד בישיבה ובהיותו בלבוב הצטרף לתנועת הנוער של תנועת הציונים הכלליים. בשנת 1933 עלה לארץ ישראל והיה חבר קיבוץ אחווה מייסודה של התנועה. לפרנסתו עבד כפועל בניין ועבר להתגורר בתל אביב ולעבוד בשירות העירייה.
פעילותו בציונים הכלליים נמשכה לאחר פילוג המפלגה במסגרת המפלגה הליברלית. רנר נבחר לנשיאות והנהלת המפלגה, יו"ר מזכירות המפלגה ומשנת 1969 כיהן מטעמה כחבר מועצת העיר תל אביב וחבר הנהלת העירייה עם אחריות על מחלקת המנגנון. כמו כן היה גזבר המפלגה.
בשנת 1980 נבחר רנר ליו"ר איגוד העובדים הליברליים לאחר ששמואל רכטמן נאלץ לעזוב את התפקיד בגלל הרשעתו בלקיחת שוחד. שנה לאחר מכן הוא נבחר מטעם הליכוד לכנסת העשירית וכיהן  כחבר הכנסת עד לשנת 1984 .
הערות שוליים

↑  יצחק מודעי, מחיקת אפסים, עמוד 78
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
יפתח סמוכה

| --- | --- |
אין תמונה חופשית
 מדינה:  ישראל
 עיסוק:  שחקן
 פרופיל ב-IMDb
יפתח סמוכה הוא שחקן ישראלי.
ביוגרפיה

סמוכה הוא בנם של השחקנים ששי סמוכה ואביגיל אריאלי. סמוכה למד לימודי תיאטרון מגיל צעיר בעירוני א' לאומנויות, במגמת תיאטרון.
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2014 | מתים לרגע | שון רודנוב | תפקיד אורח |
| 2017 | אלישע | קמרון | תפקיד אורח |
| 2017 | המלון של פיני | רום | תפקיד משנה |
| 2021 | מה שבע | דביר | תפקיד ראשי |
| 2020–2022 | הבאר | יואב | תפקיד ראשי |
| 2023 | איסט סייד | אדם |  |
| 2024 | מיוחדת | תומר קידר |  |
| 2024 | מועדון הסטנד-אפ |  |  |
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 2012 | שחמט |  | תפקיד ראשי |
| 2019 | בן של |  | תפקיד ראשי |
תיאטרון

תפקיד הראשי בקריאה המבוימת "שיעור" שעלתה במסגרת פסטיבל קריאות מבוימות בתיאטרון צוותא בבימויו של עודד אור (2016).
תפקיד הראשי בהצגה "שיעור" שעלתה בתיאטרון הסמטה בבימויו של עודד אור (2017).
הערות שוליים

↑  הדרך שלי, הדרך שלי - סגל - יפתח סמוכה, באתר הדרך שלי
אוניברסיטת קרלטון

| --- | --- |

 תאגיד
 מוטו:  "Ours the Task Eternal" ("המשימה שלנו נצחית")
 השתייכות:  AACSB, ASAIHL, APSIA, CARL, מכון תחומים, אוניברסיטאות קנדה
 תקופת הפעילות:  יוני 1942 – הווה (כ־82 שנים)
 מגמות:  65
 בעלי תפקידים
 נשיא:  יפרק בלטאשיגלו, ג'רי טומברלין
 צוות:  5,328
 סגל:  3,742 
 תלמידים
 כלל הסטודנטים:  30,760
 סטודנטים לתואר ראשון:  25,722
 סטודנטים לתואר שני:  5,038
 שונות
 הון עצמי:  502 מיליון דולר קנדי
 מיקום
 מיקום:  1125 קולונל, אוטווה
 מדינה:  קנדה קנדה
 קואורדינטות:  45°23′15″N 75°41′45″W﻿ / ﻿45.387461544023°N 75.695905074503°W﻿ / 45.387461544023; -75.695905074503
 carleton.ca
  (למפת אוטווה מוגדלת) אוניברסיטת קרלטון(למפת אוטווה רגילה) אוניברסיטת קרלטון he
 
אוניברסיטת קרלטון (באנגלית: Carleton University) היא אוניברסיטת מחקר ציבורית הממוקמת באוטווה, אונטריו, קנדה. אוניברסיטת קרלטון הוקמה ביוני 1942 בתור מכללה כללית שיועדה ללוחמי מלחמת העולם השנייה שחזרו משירותם הצבאי. קרלטון הפכה לאוניברסיטה בשנת 1957 דרך החוק "The Carleton University Act". האוניברסיטה נקראה על שם המחוז לשעבר קרלטון באונטריו.
בקרלטון לומדים 30 אלף סטודנטים בנוסף ל-5 אלף אנשי צוות. באוניברסיטה יש 5 פקולטות ו-65 מגמות. הפקולטות עוסקות בעסקים, יחסים בין-לאומיים, מדע, עיצוב ומדעי החברה.
נכון לשנת 2023, 180,000 סטונדטים מרחבי העולם למדו באוניברסיטת קרלטון, 7 מהם זכו במלגות רודס ו-2 בפרסי פוליצר. אוניברסיטת קרלטון משתפת פעולה עם ממשלת קנדה, בעיקר בתחום מחקר ופיתוח.
היסטוריה

דיונים על הקמת מכללה ללימודים מתקדמים בקנדה התקיימו עוד בחורף של שנת 1938. רבים מהם היו מטעם הארגון הנוצרי הבינלאומי ימק"א. המפגש הראשון במכללה התקיים בדצמבר 1941, וההקמה של המכללה הסתיימה באופן רשמי ביוני 1942.
המכללה הציעה קורסים בנושא מסחר. השיעורים במהלך השנה האקדמית הראשונה כללו אנגלית, צרפתית, היסטוריה, אלגברה, טריגונומטריה, כימיה, פיזיקה וביולוגיה. עם תום מלחמת העולם השנייה ב-1945, החלה עלייה משמעותית בכמות הסטונדטים שנרשמו ללימודים במכללה. בשנים 1945–1946, 2,200 סטונדטים חדשים (רובם לוחמים לשעבר), הצטרפו למכללה.
ב-1957, מכללת קרלטון הפכה לאוניברסיטה ציבורית. בשנות ה-60, האוניברסיטה חוותה צמיחה כלכלית גדולה, והשקיעה 6.5 מיליון דולרים קנדים במבנים, פקולטות ומגמות חדשות.
הערות שוליים

1 2  Carleton College, Carleton College: First Annual Calendar, 1942
1 2  H. Blair Neatby, Donald C. Mceown, Creating Carleton: The Shaping of a University, McGill-Queen's University Press, 2002-10, ISBN 978-0-7735-2486-6
↑  Carleton University, Canada, EducationWorld.in
↑  Prospective Candidates, Office of the Deputy Provost (Academic Operations and Planning) (באנגלית אמריקאית)
↑  Paul Watson, School of Journalism and Communication (באנגלית אמריקאית)
↑  jenalyndesmith, Carleton MJ grad Andrew Chung among Pulitzer winners at Reuters, School of Journalism and Communication, ‏2021-06-23 (באנגלית אמריקאית)
↑  And the Oscar Goes to..., Faculty of Engineering and Design (באנגלית אמריקאית)
↑  Carleton Graduate Awarded One of Two Ontario Rhodes Scholarships, Carleton Newsroom Archives, ‏2017-11-28 (באנגלית אמריקאית)
↑  Carleton College, Carleton College: First Annual Calendar, 1942
↑  Our History, Carleton (באנגלית אמריקאית)
↑  Carleton University, The President's Report, 1959
| --- | --- |
בקרת זהויות :  NLI: 987007259471705171  PLWABN: 9810553774005606  BIBSYS: 90180856  BnF: cb11871538f (data)  CiNii: DA01353833  GND: 25574-9  ISNI: 0000 0004 1936 893X  LCCN: n79007231  MusicBrainz: 9baec35b-d822-4ee7-b13f-ff07b02f3690  NKC: ko2008435716  NLA: 35664362  RERO: 02-A000192176  SUDOC: 026473259  Trove: 1032613  VIAF: 155317084   WorldCat (עם VIAF): 155317084
איתן האזרחי

ערך זה עוסק במשורר וחכם מקראי. אם התכוונתם לרבה של לבוב מחבר הספר בשם זה, ראו .
משוררי תהלים: דָוִד (במרכז), אָסָף (משמאל), הֵימָן ואֵיתָן הָאֶזְרָחִים (שניהם מימין, איתן לובש גלימה אדומה), על חלון כנסייה בלגניצה, פולין
אֵיתָן הָאֶזְרָחִי, הוא משורר וחכם המוזכר בתנ"ך. על שמו נקרא מזמור פ"ט בתהלים, הפותח במילים: ”מַשְׂכִּיל לְאֵיתָן הָאֶזְרָחִי”.
אזכורים במקרא

אֵיתָן נזכר בין הַלְּוִיִּים הַמְּשׁוֹרְרִים שהתמנו על השִׁירָה במשכן על ידי דָוִד ולאחר מכן המשיכו בתפקידם גם במקדש, ומוצג כצאצא של מְרָרִי בן לֵוִי. לעומת זאת, בספר דברי הימים א', פרק ב', פסוק ו' אֵיתָן והֵימָן (גם הוא מכונה "הָאֶזְרָחִי", וגם הוא ממשוררי תְּהִלִּים) מוצגים כבני זֶרַח בן יְהוּדָה. יש המשערים שֶׁהַשֵּׁם של אביהם זֶרַח הוא מקור הכינוי "הָאֶזְרָחִי", ושהם יוחסו מאוחר יותר כצאצאי לֵוִי כדי להצדיק את פעולתם בין הַלְּוִיִּים הַמְּשׁוֹרְרִים. בכל מקרה, המשוררים אָסָף, הֵימָן, ואֵיתָן עמדו זה לצד זה כשהופיעו במסגרת תפקידם, כשהֵימָן באמצע, אָסָף מימינו, ואֵיתָן משמאלו (ראו ספר דברי הימים א', פרק ו' פסוקים י"ח, כ"ד, כ"ח).
אֵיתָן הוזכר גם בספר מלכים (יחד עם הֵימָן, כַלְכֹּל, וְדַרְדַּע, גם הם בני זֶרַח) כמדד לכישרון וחכמה, כאשר תוארה חכמת שלמה:
אזכורים בתלמוד הבבלי ובפרשניו

מתקופת בית שני נחלקו חכמים על זיהויו.
בתלמוד הבבלי ובמדרשים מובאת דעה שאיתן האזרחי הוא אברהם אבינו. למשל בדרשה בתלמוד שנסמכת על פרשנות על פי מידת גזירה שווה:
אמר רב איתן האזרחי זה הוא אברהם אבינו, כתיב הכא (תהלים פט, א) איתן האזרחי, וכתיב התם (ישעיהו מא, ב) מי העיר ממזרח צדק [וגו']
.
דעה זו הועתקה על ידי כמה פרשנים, כגון רש"י.
רש"י גם כתב בפירושו לתהילים:
אמנם לעומתו בעלי התוספות חולקים ובתוספות שם הביא גרסה שאיתן האזרחי הנזכר כאן הוא יעקב אבינו וזו לשונם;
ויש ספרים דקא חשיב אברהם ואיתן האזרחי וגריס לקמן דקא חשיב אברהם וקא חשיב איתן והאמר רב איתן האזרחי הוא אברהם? ומשני, איתן האזרחי דקא חשיב הכא יעקב, וקשה להאי גירסא דמנא לן דדוד כתב ספרו על ידי אברהם כיון דאיתן האזרחי לאו היינו אברהם.
אזכורים אצל הפרשנים המאוחרים

כאמור לעיל לדעת התלמוד איתן זה אברהם.
דעה זו הועתקה על ידי כמה פרשנים, כגון רש"י. רש"י גם כתב בפירושו לתהילים:
לעומת זאת, הרד"ק ועוד פרשנים נודעים משערים שמדובר באיתן בן זרמי אביו של לוי, וכך כותב הרד"ק:
במסכת בבבא בתרא בתלמוד הבבלי מייחסים את כתבי דוד בין היתר לאיתן (הגמרא מסבירה שם שלא נזכר איתן במפורש כיוון שאיתן הוא אברהם):
דוד כתב ספרו על ידי עשרה זקנים: על ידי אדם הראשון, על ידי מלכי-צדק, ועל ידי אברהם, ועל ידי משה, ועל ידי הימן ועל ידי ידותון, ועל ידי אסף, ועל ידי שלושה בני קורח
.
לקריאה נוספת

הערך: איתן, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 43.
הערות שוליים

↑  ספר תהלים, פרק פ"ט, פסוק א'
↑  ספר דברי הימים א', פרק ו', פסוקים כ"ז–כ"ט
↑  עולם התנ"ך - דברי הימים א, הוצאת "דברי הימים", 1999, עמוד 101
↑  ספר דברי הימים א', פרק ב', פסוק ו'
↑  ספר מלכים א', פרק ה', פסוק י"א.
↑  בבא בתרא דף טו. וברוח דברים אלו מדרש תהלים (בובר) מזמור נד, וזוהר כרך ב (שמות) משפטים דף קי ע"א "איתן האזרחי אברהם איהו
↑  ראו: רש"י מלכים א, ה, יא, ועוד. ואודות רש"י ראה להלן
↑  שם.
↑  ראו: רש"י מלכים א, ה, יא, ועוד. ואודות רש"י ראה להלן
↑  שם.
↑  רלב"ג, מלכים שם. וראה רבנו בחיי במדבר ד, מז.
↑  במלכים שם
↑  בבא בתרא, י"ד ע'ב-ט"ו ע'א.
| --- | --- |
בקרת זהויות :  GND: 1224190211  VIAF: 3160975503317281302   WorldCat (עם VIAF): 3160975503317281302
אמה סאמס

| --- | --- |

 לידה:  28 באוגוסט 1960 (בת 64) וילסדן, הממלכה המאוחדת 
 שם לידה:  Emma Elizabeth Wylie Samuelson 
 מדינה:  הממלכה המאוחדת 
 תקופת הפעילות:  מ-1979 
 מקום לימודים:  בית הספר בדאלס  St Margaret's School  בית הספר המלכותי לבלט 
 בן או בת זוג:  Tristan Rogers 
 פרסים והוקרה:  חבר במסדר האימפריה הבריטית 
 http://www.emmasamms.net
 פרופיל ב-IMDb
 
אמה סאמס (באנגלית: Emma Samms; נולדה ב-1960) היא שחקנית בריטית.
ביוגרפיה

סאמס נולדה בלונדון למשפחה יהודית, ב-1981 שיחקה בסרט הטלוויזיה "Goliath Awaits" ובשנה לאחר מכן החלה לשחק באופרת הסבון האמריקאית "General Hospital", היא החליפה את השחקנית פמלה סו-מרטין בתפקיד פאלון קרינגטון, בתם של בלייק ואלקסיס באופרת הסבון שושלת, תפקיד שהקנה לה פרסום.
היא הופיעה במספר פרקים בסדרה "Models Inc." ששודרה ברשת פוקס.
ב-2002 שיחקה בתפקיד הראשי ב-"Pretend You Don't See Her", סרט טלוויזיה המבוסס על ספרה של מרי היגינס קלארק.
ב-1979 שיחקה נסיכה בסרט "Arabian Adventure", ב-1991 שיחקה בקומדייה "Delirious" העוסקת בתסריטאי של אופרות סבון, ב-1994 שיחקה בסרט המדע הבדיוני "Terminal Voyage", ב-2001 הופיע בסרט הדרום אפריקאי "The Little Unicorn".
ב-1989 הייתה מבין המנחים של תחרות מיס תבל לצד ג'ון פורסיית' וקארן בולדווין.
ב-1982 הקימה את הארגון "Starlight Children's Foundation" העוסק במתן סיוע לילדים חולים.
קאסל רוק אנטרטיינמנט

| --- | --- |

 נתונים כלליים
 סוג:  חברה בת להפקת סרטי קולנוע
 מייסדים:  רוב ריינר   מרטין שייפר   אנדרו שיינמן   גלן פאדניק   אלן הורן
 תקופת הפעילות:  1987–הווה (כ־37 שנים)
 חברת אם:  עצמאית (1987–1993)   טרנר‏ (1993–1996)   האחים וורנר (1996–הווה)
 מיקום המטה:  לוס אנג'לס שבקליפורניה, ארצות הברית
 בעלות:  האחים וורנר
 ענפי תעשייה:  בידור
 מוצרים עיקריים:  סרטי קולנוע
 
קאסל רוק אנטרטיינמנט (באנגלית: Castle Rock Entertainment) היא חברת הפקות סרטים אמריקאית אשר הוקמה בשנת 1987 כחברה עצמאית, על ידי במאי הקולנוע רוב ריינר והמפיקים מרטין שייפר, אנדרו שיינמן, גלן פאדניק ואלן הורן. מאז שנת 1996 משמשת כחברה בת של חברת ההפקות האחים וורנר.
לאורך השנים הפיקה קאסל רוק עשרות סרטים וכן מספר סדרות טלוויזיה, הבולטת שבהן היא קומדיית המצבים סיינפלד.
היסטוריה > השנים הראשונות

רוב ריינר בחר בשם החברה "קאסל רוק" על שם העיר המשמשת כרקע לרבים מסיפוריו של סטיבן קינג, שבעצמו אימץ את השם מהספר בעל זבוב שכתב ויליאם גולדינג (בשנת 1990 הפיקה חברת קאסל רוק את הסרט בעל זבוב). סרטו השלישי של ריינר כבמאי, אני והחבר'ה, אשר יצא בשנת 1986, מבוסס על נובלה של קינג בשם הגופה.
ריינר ושיינמן הם שיזמו את הקמת החברה, וצירפו אליהם את שייפר והורן שעבדו עד אז בחברת ההפקות פוקס המאה ה-20. הורן גייס את חברו פאדניק, אשר שימש באותה תקופה כמנהל בחברת ההפקות Embassy Televosion. בקאסל רוק עצמה, הורן שימש כמנכ"ל החברה, שייפר ניהל את מחלקת הקולנוע, פאדניק ניהל את מחלקת הטלוויזיה, וריינר ושיינמן עסקו בפיתוח הפקות.
בתחילה נתמכה החברה על ידי חברת קוקה-קולה, אשר החזיקה יחד עם המייסדים בבעלות משותפת על החברה, אך לאחר מספר חודשים יצאה קוקה-קולה מעסקי הבידור ומשכה את השקעתה בקאסל רוק. כמו כן נתמכה החברה בשנותיה הראשונות על ידי "Westinghouse Broadcasting", חברה בת של וסטינגהאוס.
בהמשך חתמה קאסל רוק על חוזה מימון עם חברת נלסון אנטרטיינמנט, אשר הייתה בעלת זכויות ההפצה הביתית על סרטיו של ריינר ספיינל טאפ, רומן על בטוח והנסיכה הקסומה. על פי החוזה, חברת נלסון הפיצה את סרטי קאסל רוק בוידאו בארצות הברית ובבתי קולנוע מחוצה לה, בעוד חברת סרטי קולומביה, אשר הייתה שותפה של חברת נלסון, הייתה אחראית על הקרנות הקולנוע של הסרטים בארצות הברית. חלק מאחזקתה של נלסון נמכר בהמשך לחברת ניו ליין סינמה, אשר לקחה את תפקידה בהפצת הסרטים.
היסטוריה > הרכישה על ידי חברות טרנר וטיים וורנר

בדצמבר 1993 רכש קונצרן התקשורת טרנר, יחד עם חברת ניו ליין סינמה, את קאסל רוק.
בשנת 1996 התמזגה טרנר עם הקונגלומט טיים וורנר, וקאסל רוק הפכה לאורגן שלה. חברת מטרו גולדווין מאייר מחזיקה בזכויות ההפצה של סרטי קאסל רוק שיצאו עד שנת 1994, בעקבות רכישתה את חברת PolyGram אשר סרטי חברת נלסון (ובהן סרטי קאסל רוק) היו בבעלותה. חברת האחים וורנר, שהיא חלק מתאגיד טיים וורנר, מחזיקה בזכויות של סרטי קאסל רוק שיצאו החל מ-1995, וכן בזכויות תוכניות הטלוויזיה שלה.
רשימת סרטים > 2000–2009

| תאריך יציאה | סרט | חברות הפקות שותפות |
| --- | --- | --- |
| 2000 | פתיון (אנ') | האחים וורנר |
| 2000 | כוכב התערוכה (אנ') | האחים וורנר |
| 2000 | נשמות תועות (אנ') | ניו ליין סינמה |
| 2000 | סימן חיים (אנ') | האחים וורנר |
| 2000 | איזה מין שוטרת | האחים וורנר ו-Village Roadshow Pictures |
| 2001 | לבבות באטלנטיס (אנ') | האחים וורנר ו-Village Roadshow Pictures |
| 2001 | מג'סטיק | האחים וורנר ו-Village Roadshow Pictures |
| 2002 | נוסחה לרצח (אנ') | האחים וורנר |
| 2002 | אגם המוות (אנ') | האחים וורנר |
| 2002 | פלוטו נאש | האחים וורנר ו-Village Roadshow Pictures |
| 2002 | שבועיים מראש | האחים וורנר ו-Village Roadshow Pictures |
| 2003 | קנגורו ג'ק (אנ') | האחים וורנר וסרטי ג'רי ברוקהיימר |
| 2003 | לוכד החלומות (אנ') | האחים וורנר ו-Village Roadshow Pictures |
| 2003 | משב רוח מוזיקלי (אנ') | האחים וורנר |
| 2004 | קנאה | דרימוורקס וסרטי קולומביה |
| 2004 | לפני השקיעה | האחים וורנר |
| 2004 | רכבת לקוטב | האחים וורנר, ImageMovers ו-Playtone |
| 2004 | קנגורו ג'ק: בוקר טוב אמריקה! (אנ') | האחים וורנר |
| 2005 | איזו מין שוטרת 2 | האחים וורנר ו-Village Roadshow Pictures |
| 2006 | והזוכה הוא... (אנ') | האחים וורנר |
| 2007 | מילים ולחן | האחים וורנר ו-Village Roadshow Pictures |
| 2007 | עדות שבורה (אנ') | ניו ליין סינמה |
| 2007 | לך תבין נשים | האחים וורנר |
| 2007 | אהבה בתפריט | האחים וורנר ו-Village Roadshow Pictures |
| 2007 | מייקל קלייטון | האחים וורנר |
| 2007 | משחקי בילוש (אנ') | סרטי סוני |
| 2008 | מתים על החיים | האחים וורנר |
| 2008 | חיים מסתובבים (אנ') | האחים וורנר |
| 2009 | על הזוג מורגן שמעתם? | סרטי קולומביה |
רשימת סרטים > מאז 2010

| תאריך יציאה | סרט | חברות הפקות שותפות |
| --- | --- | --- |
| 6 באוגוסט 2010 | הפוך | האחים וורנר |
| 24 בנובמבר 2010 | מהיר יותר (אנ') | סרטי CBS וסרטי טריסטאר |
| 22 ביולי 2011 | ידידים פלוס | סקרין ג'מס |
| 27 באפריל 2012 | ברני (אנ') | Mandalay Pictures,‏ Wind Dancer Films ו-Detour Filmproduction |
| 6 ביולי 2012 | קסם החיים (אנ') | Revelations Entertainment |
| 24 במאי 2013 | לפני חצות | סרטי סוני ו-Venture Forth |
| 11 ביולי 2014 | ככה זה עובד (אנ') | Clarius Entertainment |
| 8 באוקטובר 2014 | השכתוב (אנ') | ליונסגייט ו-Reserve Room |
| 6 במאי 2016 | Being Charlie (אנ') | Jorva Entertainment ו-Defiant Pictures |
| 3 בנובמבר 2017 | LBJ (אנ') | Acacia Entertainment,‏ Savvy Media Holdings ו-Star Thrower Entertainment |
| 13 ביולי 2018 | השתלטות מהירה (אנ') | Acacia Entertainment ו-Savvy Media Holdings |
הערות שוליים

↑  COMPANY NEWS; Turner Move To Purchase Movie Studio, The New York Times, August 7, 1993
↑  SUBSIDIARIES OF TIME WARNER INC, U.S. Securities and Exchange Commission
1 2  Rob Reiner Interview, emmytvlegends.org, November 29, 2004
↑  GROUP W TO INVEST IN CASTLE ROCK ENTERTAINMENT, nl.newsbank.com, November 14, 1989
↑  Done deal: Turner Broadcasting System Inc. said it closed, Chicago Tribune, December 25, 1993
↑  Warner Bros. Teams Up With PolyGram to Co-Finance & Co-Distribute Castle Rock Pictures, prnewswire.com, January 6, 1998
↑  MGM Agrees to Acquire PolyGram Movie Library, Los Angeles Times, October 23, 1998
| --- | --- |
בקרת זהויות :  NLI: 987007443723105171  BnF: cb142777918 (data)  LCCN: no96001672  VIAF: 139853493   WorldCat (עם VIAF): 139853493